**Vincent de Beauvais**, en latín **Vincentius Bellovacensis,** nado cara a 1190 e finado arredor de 1264/1267, foi un frade da orde dos predicadores dominicos soado por escribir a enciclopedia *Speculum Majus*, moi empregada na Idade Media.

Traxectoria
-----------

Ignórase practicamente todo sobre a súa vida, incluíndo as datas exactas do seu nacemento e da súa morte. Conxecturas sitúano primeiro na casa dos dominicos de París entre 1215 e 1220, e posteriormente no mosteiro dominico de Beauvais en Picardía, fundado por Luís IX de Francia. Con todo, é máis seguro que ocupase o posto de "lector" no mosteiro de Royaumont en Oise (na localidade actual de Asnières-sur-Oise), non lonxe de París, fundado igualmente por Luís IX entre 1228 e 1235. O rei lía libros compilados por Vincent, e daba os fondos para conseguir copias dos autores que lle pedisen. A raíña Margarita, o seu fillo Felipe e o seu xenro, Teobaldo V de Champaña (Teobaldo II de Navarra), son nomeados entre os que lle encargaban a composición dos seus "pequenos traballos", especialmente *De Institutione Principum*.

Aínda que Vincent puido ser convocado a Royaumont mesmo antes de 1240, non hai proba de que el vivise alí antes do retorno de Luís IX e a súa esposa de Terra Santa, ao principio do verán de 1254. Pero é evidente que de Beauvais debeu escribir o seu traballo *De Eruditione Filiorum* Nobilium(1246) (onde se nomea a si mesmo como "Vincentius Belvacensis, de ordine praedicatorum, qualiscumque lector in mosteiro de Regali Monte"). Despois desta data e antes de 1260, a data aproximada da súa *Tractatus Consolatorius* ocasionado pola morte dun dos fillos do rei ese ano.

A obra máis importante de Vincent de Beauvais foi *Speculum Majus* (Espello Maior), unha gran compilación dos coñecementos da Idade Media. Está formada por tres partes: *Speculum Naturale* (Espello Natural, formado por 32 libros), o *Speculum Doctrinale* (Espello Doctrinal, formado por 17 libros) e o *Speculum Historiale* (Espello Histórico, formado por 31 libros). Estas obras foron reeditadas numerosas veces até o Renacemento.

Miniatura de Vincent de Beauvais nun manuscrito do *Speculum Historiale*, traducido ao Francés por Jean de Vignay, Bruxes, c. 1478-1480, British Library Royal 14 E. i, vol. 1, f. 3

Outras obras
------------

Outras obras de Vincent de Beauvais son:

* *De eruditione filiorum regalium*, sobre a educación dos príncipes.
* *Tractatus consolatorius de morte amici*, letra dirixida ao rei despois da morte dun dos seus fillos en 1260.

O tratado sobre a formación dos fillos dos nobres é o tratado pedagóxico sistematizado máis importante da Idade Media.

Tamén lle foi atribuída a autoría do *Speculum Humanae Salvationis.*

Notas
-----

1. ↑  "A Medieval Mirror". *publishing.cdlib.org*. Consultado o 2022-04-15.

Véxase tamén
------------

### Outros artigos

* *Speculum Majus*
* *Speculum Humanae Salvationis*
* Enciclopedia
* Pedagoxía
* Idade Media

### Bibliografía

* Beauvais, Vicente de (2006). *Epístola consolatoria por la muerte de un amigo*. Biblioteca de Autores Cristianos. ISBN 978-84-7914-202-5.
* Bibliografía completa en Arlima (Arquives de littérature du Moyen Âge)

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Vincent de Beauvais Modificar a ligazón no Wikidata*** |

* Obras de Vicent de Beauvais na colección do duque de Calabria no Somni:
	+ *Speculum Historiale. XI-XVI*. Nápoles, anterior a 1481
	+ *Speculum Historiale. XVII-XXI*. Nápoles, anterior a 1481
	+ *Speculum Historiale. XXVI-XXIX*. Nápoles, anterior a 1481

|  |  |
| --- | --- |
| Control de autoridades | 
* Wd: Q455162
* WorldCat
* VIAF: 105133420
* ARLIMA: 17
* BAV: ADV10173989
* BIBSYS: 90886429
* BLBNB: 000383218
* BNE: XX1157214
* BNF: 11928449n
* BRE: 1915447
* BVMC: 20793
* CANTIC: a10489289
* CERL: cnp01241115
* CiNii: DA02242714
* DeutscheBio: 118627163
* Discogs: 4137980
* EBID: ID
* FAST: 1856122
* GEC: 0071196
* GND: 118627163
* ICCU: SBLV309399
* Isidore: vincent\_de\_beauvais
* ISNI: 0000000120967874
* LCCN: n80150235
* NKC: ola2002161395
* NLA: 54957379
* NLG: 171859
* NTA: 067785778
* OL: OL2342325A
* openMLOL: 98712
* PTBNP: 76512
* SELIBR: 259697
* SUDOC: 027186997
* Treccani: vincenzo-di-beauvais
* ULAN: 500091022
* UNZ: VincentBeauvais

 |